**Forskerforbundet ved OsloMet**



**Årsberetning**

**01.01.18-31.12.18**

***Medlemstall***

Per 31.12.18 hadde Forskerforbundet ved OsloMet 798 medlemmer. Medlemstallet har i perioden variert noe, men vi arbeider målrettet med å øke antallet medlemmer. Totalt har vårt medlemstall økt med 17 i 2018.

***Tillitvalgtressurs***

Forskerforbundet ved OsloMet hadde i perioden 01.01.18 - 31.12.18 en sentral tillitsvalgtressurs på 201 %. Ressursen var fordelt med 100 % til hovedtillitsvalgt, 50 % til leder og 51 % til nestleder.

***Styrets sammensetning***

*Hovedtillitsvalgt:*

Erik Dahlgren

*Leder:*

Eldbjørg Schön

*Nestleder:*

Arve Angen

*Klubbtillitsvalgte/klubbleder/styremedlemmer:*

Inger-Lise Neslein (Fakultet for helsevitenskap)

Hilde Sylliaas (til 1/8-2018) Therese Brovold (Fakultet for helsevitenskap)

Anders Martinsen (til 1/8-2018) (Fakultet for lærerutdanning og internasjonale studier)

Anne Catrine Wolden (Fakultet for lærerutdanning og internasjonale studier)

Bennedichte C. R. Olsen (Samfunnsvitenskapelig fakultet)

Kirsten Klæbo (til 1/8-2018) Ismail Hassan (Fakultet for teknologi, kunst og design)

Mira Aaboen Sletten (Senter for velferds- og arbeidslivsforskning)

Gyrid Vikøren (til 1/8-2018) Bjørn Ervik (Fellesadministrasjonen)

*Valgkomité:*

Marianne Montgomery

Tete Kobla Agbota

Svein Fredrik Hjelmås

***Ansattrepresentanter fra Forskerforbundet ved OsloMet***

*Ansettelsesutvalg for UV- og forskerstillinger: Ansettelsesråd for TA-stillinger:*

*HV*

Fast: Inger-Lise Neslein Fast:

Vara: Hilde Sylliaas

*LUI*

Fast: Mette Vaagan Slåtten Fast:

Vara: Marit Storhaug,

Eldbjørg Schön og Anne Cat. Wolden

*SAM*

Fast: Tove Skjerve-Nielssen/Heidi Woll Fast: Bjørg Halvorsen

Vara: Heidi Woll/ Kristin Skare Orgeret

Anders Graver Knudsen

*TKD*

Fast: Kirsten Klæbo til (1. august) Ismail Hassan Fast:

Vara: Kyrre Andersen

*SVA*

Eirin Pedersen (AFI) Mette Løvgren(NOVA)

Jardar Søvold (NOVA) Eirin Pedersen (AFI)  
Marit Ekne Ruud (NIBR) Jan Tore Berghei (NIBR)  
Silje Skuland(SIFO)

*Fellesadministrasjonen*

Fast: Marit Greek/Anne Leseth Fast: Bjørn Ervik

A*nsettelsesutvalg for* *professorer og dosenter*

Fast: Erik Døving (til august -18) Amy Østertun Geirdal

*Læringsmiljøutvalget* (*Ansettelsesråd for administrative lederstillinger og TA-stillinger*)

Pierre Wijnen

*Innstillingsutvalg for instituttledere og studieledere*

Kristin Skare Orgeret (SAM)

***Møtevirksomhet***

***Informasjons-, drøftings- og forhandlingsmøter (IDF-møter)***

IDF-møter holdes i forkant av møter i universitetsstyret. I tillegg kommer ekstra IDF-møter ved behov. Det har i perioden vært avholdt 14 IDF-møter på institusjonsnivå. Hovedtillitsvalgt og leder (bisitter) representerer Forskerforbundet på møtene, og varahovedtillitsvalgt/nestleder deltar når en av de forannevnte ikke kan møte. Lokallagets styremøter holdes i forkant av IDF-møtene, slik at alle sakene blir gjennomgått i et samlet lokallagsstyre før hovedtillitsvalgt og bisitter møter i IDF.

***Styremøter i Forskerforbundet ved OsloMet***

Lokallagsstyret har i 2018 hatt 10 styremøter. Styremøtet den 11. september var heldagsmøte.

Mange av sakene som har vært opp i styremøtene, er derfor de samme sakene som på IDF-møtene. Saker som ellers har vært viktige og mye diskutert på styremøtene er:

* Ressurs til tillitsvalgte. Flere av våre tillitsvalgte på fakultetene har fått mindre tid til fagforeningsarbeid. Dette gjør jobben deres vanskeligere, og det blir verre å rekruttere folk til tillitsvalgtarbeid Et eksempel på dette er at det på LUI har blitt redusert fra 2 til 1 tillitsvalgt etter ny særavtale for tillitsvalgte. Dette medfører at litt større saker har blitt håndtert av sekretariatet (HTV/Leder)
* Medbestemmelsen er under press. Manglende demokrati ved OsloMet, herunder fakultetsråd/styre
* Administrasjon for fremtiden
* Personalreglement (her ble det brudd i forhandlingene – saken går nå til KMD for endelig avgjørelse)
* Ny lønnspolitikk
* Lokale lønnsforhandlinger
* Søknadsutarbeidelse for OU-prosjekter
* Organisering av seminarer, kurs og medlemsmøter
* Rekruttering av kvalifiserte og villige kandidater til råd og utvalg.

I tillegg har de enkelte styrene på fakultetene, i fellesadministrasjonen og på SVA, avholdt styremøter og medlemsmøter hvor lokale saker er behandlet.

***Aktuelle saker som Forskerforbundet ved OsloMet har arbeidet med i forbindelse med sentrale IDF–møter i 2018***

I denne beretningen velger vi å nevne de viktigste:

* OsloMets lokalisering av fremtidig campus på Romerike. Saken har vært oppe som orienteringssak. Det ser ut til at campus forblir på Kjeller. Hva det faglige innholdet på Campus Kjeller vil bli er ikke avgjort, men etterlyst flere ganger av Forskerforbundet.

Administrasjon for fremtiden har vært et fast punkt på IDF-møtene. Det er innført midlertidig ansettelses- og stillingsstopp i administrasjonen, og det skal kuttes ned på antall TA-ansatte. Ved avgang skal stillingen sees i sammenheng med behovet på hele OsloMet, og ikke bare den berørte enheten. Forskerforbundet er aktivt med i styringsgruppen og arbeidet med revidering av omstillingsplanen for prosjektet. Det viktigste for oss har vært at ingen skal miste jobben som følge av de pålagte kuttene.

Forskerforbundet var representert på intervjuene og ved innstilling av ny rektor.

* IA- avtalen er blitt fornyet, noe vi mener har vært et positivt tiltak for våre medlemmer.
* Omdømmeundersøkelsen: OsloMets omdømme er noe forbedret siden sist, men fremdeles er de som er mest kritiske til OsloMets omdømme våre egne ansatte.
* Det har vært arbeidsmiljøsaker på OsloMet som viser at det er til dels store utfordringer på enkelte enheter.
* Demokratiet på OsloMet er under press. Forskerforbundet har tatt dette opp på IDF, og avventer evalueringen som er gjennomført i 2018.
* Etablering av nye studier/enheter. Forskerforbundet ved OsloMet har vært med å drøftet etablering av nye studier, og vi er positive til opprettelse av nye studier så lenge det ikke går på bekostning av de etablerte studiene som fungerer godt.
* Lokale forhandlinger. I IDF ble prosessen avklart mht. styrets delegasjon av fullmakt til HR for å gjennomføre årets forhandlinger. Formøtetidspunktet ble bestemt.
* Ressurs til tillitsvalgte
* OsloMets grafiske profil (gulfargen)
* Strategi 2024
* Evaluering av SVA

***Aktuelle saker som klubbstyrene har arbeidet med i 2018***

Sakene varierer på de forskjellige enheter/fakultet. Under følger en oppsummering av saker som har opptatt våre klubbstyrer i foregående år.

**Helsevitenskapelig fakultet:**

Ansettelsessaker (både som TV og TMO-representant), utfordringer knyttet til relasjoner mellom ansatte og ledelsen på flere instituttet, lokale lønnsforhandlinger, oppfølging av IDF-saker og økonomien på fakultetet.

**Samfunnsvitenskapelig fakultet:**

**Lønnsforhandlinger 2018.** For SAM-klubben er det sentrale utgangspunkt at medlemmene skal ha en rimelig lønns*utvikling.* Ansatte i samme stillingskategori og med omtrent samme fartstid og kompetanse skal ha samme lønnsutvikling.

**Strukturendringer ved Handelshøyskolen.** Våren 2018 ble det vedtatt en sammenslåing av Institutt for offentlig administrasjon og ledelse, Handelshøyskolen og School of Management. Høsten 2018 ble det igangsatt en omorganisering av det sammenslåtte instituttet. En matrisemodell ble lansert hvor det inngikk at de to instituttlederområdene skulle erstattes med fem faggrupper, ledet av faggruppeledere hvis stilling skulle deles mellom personalansvar og faglig virksomhet. Forskerforbundet deltok i de avsluttende forhandlinger på fakultetsnivå.

**Pågående strukturendringer ved Institutt for sosialt arbeid.** Parallelt med at sosialfagene har vært underkastet et krav om ny programplanprofil, har organisatorisk strukturendring blitt igangsatt. Den innledende informasjonen var mangelfull og den senere informasjonen har i liten grad gitt de ansatte nødvendig innsikt i prosessen. I stedet for å invitere ansatte med i en *reell* diskusjon om hvordan utfordringer ved instituttet kan møtes, inviteres det inn konsulenter hvis oppgave synes å være å argumentere for en gitt matrisemodell. En svak demokratisk infrastruktur gjør at mange føler seg overkjørt i den pågående situasjonen.

**Digitalisering**. Det har på kort tid skjedd digitalisering på en rekke områder, ikke minst knyttet til undervisning, eksamensavvikling og sensurering. At et uttalt siktemål med digitalisering er ressursinnsparing, har gjort det nesten umulig for UF-tilsatte å få nødvendig administrativ hjelp. Koplingen mellom digitalisering og HMS er mangelfull.

**Saker med ulike former for uenighet og konfliktlinjer mellom ansatte og ledelse.** Forskerforbundet har bistått medlemmer i ulike saker overfor arbeidsgiver. Usikkerhet knyttet til arbeidsvilkår skaper uro, det berører arbeidsmiljøet og representerer en risiko for å utvikle mistillit mellom ansatte og ledelse.

**Senter for velferds- og arbeidslivsforskning (SVA):**

Gjennomføring av lokale lønnsforhandlinger har vært en viktig oppgave. I tillegg har arbeidet med å gi innspill til og kommentere SVA-evalueringen preget mye av virksomheten i SVA-klubben dette året. SVA-klubben har bidratt betydelig til Forskerforbundet ved OsloMets høringssvar til SVA-evalueringen, samt til SVAs høringssvar (ført i pennen av SVA-leder).  
I løpet av året har det vært diskutert ulike ordninger for bruk av RBO-midler på SVA, samt nytt system for fordeling av basisbevilgning mellom SVA-instituttene. Klubben har vært opptatt av at endringer i basisbevilgningen skjer gradvis, tar hensyn til instituttenes samfunnsoppdrag og inntjeningsmuligheter, samt har en god begrunnelse. SVA-klubben har også vært opptatt av at systemet rundt strategiske SVA-satsninger evalueres, og at det tilstrebes større åpenhet om/medbestemmelse i prioritering av disse satsningene.  
Andre aktuelle saker har vært stillingstyper, ansettelser, lønn og arbeidsvilkår, herunder avlønning og arbeidsvilkår for vitenskapelige assistenter på SVA-instituttene, bruk av komité ved forsker II-ansettelser og opprettelse av professorater ved SVA.

**Fellesadministrasjonen (FA):**

Klubben dekker Senter for profesjonsstudier (SPS), universitetsbiblioteket og fellesadministrasjonen. Styret består for tiden av Bjørn Ervik (leder), Trude Eikebrokk (nestleder), Vilde Farup Halvorsen, Fatima Ali Madar og Arve Angen.

Det har i 2017 og inn i 2018 vært jobbet med et politikkdokument om TA-ansattes karrieremuligheter. Dokumentet ble vedtatt i styret for Forskerforbundet ved OsloMet i februar 2018. Videre har det vært jobbet med konsekvenser av prosjektet Administrasjon for framtida. Klubben ser det som en prioritert oppgave å passe på at ikke situasjonen med stillingsstopp og begrenset ansettelsesstopp i administrasjonen fører til økt bruk av midlertidige ansettelser eller at innleid arbeidskraft/konsulenter kommer inn for å utføre driftsoppgaver. Dette har – og vil fortsatt være – på dagsorden i lokale IDF-møter. Av andre saker som det har vært jobbet med i lokalt IDF er organisasjonsendringer i IKT-avdelingen, omdisponering av lokaler i Avdeling for Utdanning og unntak fra retningslinjer om lønnsspenn ved stillingsutlysninger.

I forbindelse med 2.5.1 -forhandlingene høsten 2018 mottok klubben krav fra 52 medlemmer, og 35 fikk kravet sitt helt eller delvis innfridd. Alt i alt er vi fornøyde med resultatet.

Arbeidet med rekruttering har gitt uttelling: Klubben hadde 96 medlemmer 1. januar 2018, og 107 medlemmer 31. desember 2018.

**Fakultet TKD:**

Hvordan IDF-møtene skal arrangeres, hva som skal være innhold og i hvilken form skal IDF møtene foregå?, Simula@OsloMet og Center for Digital Engineering CDE), restrukturering av studieporteføljen til institutt MEK, lederstruktur på institutt MEK, samt status for organiseringsprosessen, endring i administrativ organisering av oppgaver i forbindelse med Administrasjon for framtiden, etablering av masterstudiet Applied Computer and Information Technology (ACIT), etableringssøknad for doktorgradsstudium i Engineering Science, disponering av kontorplasser i P52, strategisk plan TKD 2024, budsjettrammer 2019, og økonomistatus 2018 og lokale lønnsforhandlinger.

**Fakultet LUI:**

OsloMet`s politikk for rekrutering av vitenskapelige stillinger og fjerning av krav om norskkunnskaper for nyansatte. Administrasjonen for fremtiden og prosessen for administrativ forbedring. Stillingsstans og nyansettelser og implementering av forbedringsprosesser. Avklaring av spesialrom, verksteder og nedskjæringer av kontorer i P42, P52 og Kjeller. Nye retningslinjer for kontortildeling. Kompensasjonstillegg for ansatte. Ny FOU ordning og midler til gjennomføring av minstekrav. Planlegging av Campus Lillestrøm og flytting til Lillestrøm. Aktivitet på Campus Kjeller uavhengig av flytteplaner.

De tillitsvalgte har arbeidet med mange enkeltsaker i perioden. Det har hovedsakelig vært enkeltsaker der medlemmer har trenger bistand av sin tillitsvalgte i konflikter med ledelsen eller andre ansatte. Sakene har dreid seg om tilsettingsforhold og rettigheter, sykemelding og mistrivsel, kontorer og plassering, lovligheten av midlertidige kontrakter og FoU-andel. Vi har også bistått enkeltmedlemmer i arbeidet med lønnskrav i lønnsoppgjøret og i ulike typer lønnsopprykk.

***Arbeid med prioriterte saker***

I arbeidsprogrammet for 2017-18 har Forskerforbundet ved OsloMet prioritert under følgende overskrifter:

* Lønn
* Arbeidstakers rettigheter
* Forskning og utvikling
* Utdanningspolitikk
* Forskerforbundet ved OsloMets virkemidler

Generelt kan det sies at Forskerforbundet ved OsloMet på grunn av sin størrelse er med i utredningsutvalg, prosjektgrupper og andre utvalg av betydning. For perioden 01.01.18-31.12.18 gjelder dette blant annet:

* Administrasjon for fremtiden (Erik Dahlgren)
* Arbeidsgruppe personalreglement (Erik Dahlgren)
* Campus Lillestrøm (Hilde Sylliaas, Erik Dahlgren)
* Vurdering av ordningen med arbeidsplaner (Eldbjørg Schön og Erik Døving)
* Lønnspolitikken (Erik Dahlgren og Eldbjørg Schön)

Nedenfor gjennomgås arbeidsprogrammet kapittelvis, men det som fremgår av tabellene ovenfor, er ikke nødvendigvis gjentatt:

**Lønn** (punkt 2 i arbeidsprogrammet)

De sentrale lønnsforhandlingene førte til en relativt god avsetning til lokal pott til lokale forhandlinger. Høstens 2.5.1-forhandlinger ble gjennomført i oktober. Vi fikk inn 325 krav fra våre medlemmer, og alle kravene ble fremmet ved forhandlingene.

Vi fikk gjennomslag for 280 av våre krav. Dette er vi fornøyd med.

Det har vært avholdt tre 2.5.3-forhandlinger i perioden. Forskerforbundet ved OsloMet sendte inn 29 krav for våre medlemmer og fikk medhold i 23 av kravene, og vi er relativt fornøyde med resultatet for våre medlemmer, men noen av kravene ble redusert i forhandlingene. Vi ser imidlertid at ledelsen ikke lønner høy utdannelse slik det bør forventes på en høyere utdanningsinstitusjon, og at ledelsen fortsatt prioriterer sine, og fremmer krav i disse forhandlingene. Noen av kravene er jo også på våre medlemmer, men det er ikke krav som er fremmet av Forskerforbundet ved OsloMet.

Forskerforbundet ved OsloMet har i 2018 gjort følgende:

* Forskerforbundet ved OsloMet arbeider for ved forhandlinger og tilsetting av nye medarbeider at langtidsutdannende får uttelling lønnsmessig for sin kompetanse.  
  - Forskerforbundet ved OsloMet bistår medlemmer og sikrer at midlertidig ansatte for samme rettigheter og lønnsvilkår som andre

**Arbeidstakers rettigheter** (punkt 3 i arbeidsprogrammet)

*Arbeidsforhold*

Forskerforbundet ved OsloMet følger med på prosessen rundt Campus Romerike. Saken er ikke avgjort, men det ser ut som vi blir på Kjeller. Vi har ønsket å få inn en representant fra TMO i gruppen som ser på faglig innhold. Hele saken venter på departementets godkjenning av avtalen med Hemfosa.

*Fast ansettelse*

Forskerforbundet ved OsloMet har hatt fokus på midlertidighet. Vi har hatt saker om midlertidig ansettelser ved flere av fakultetene. En del av disse sakene har fått en god løsning for våre medlemmer, men det er dessverre slik at noen saker ikke løses til våre medlemmers beste. Et eksempel på det sistnevnte kan være der som det er et opphold (ufrivillig) mellom påfølgende midlertidige ansettelser.

Forskerforbundet ved OsloMet har i 2018 gjort følgende:

* Sikret de midlertidig ansatte rettigheter gjennom bistand når det er nødvendig

*Medbestemmelse*

Medbestemmelsen er under press og vi viser til tidligere omtalt sak om ressurser til tillitsvalgtarbeid. Ressursen for tillitsvalgte på de forskjellige enhetene er redusert til en halv time pr medlem. <https://ansatt.oslomet.no/veiledende-normer-tidsbruk-verv>

Forskerforbundet ved OsloMet har i 2018 gjort følgende:

* Bistått medlemmer i arbeidsrettslige og arbeidsmiljømessige saker
* Påsett at IA- avtalen og Hovedavtalen blir fulgt.
* Brukt Hovedavtalen aktivt i møter og arbeidsgrupper for å sikre medlemmenes rettigheter
* Påpekt at vi ønsker medarbeiderundersøkelsen i slik form at den er bedre tilpasset UH - sektoren
* har hatt oppe sak om likestilling/ kjønnsbalanse og mangfold i IDF, hvor vi jobbet for at Forskerforbundets sentrale retningslinjer vedr. temaet skulle «innbakes» i OsloMets strategi – dette arbeidet lyktes vi med
* en arbeidsgruppe har vurdert økt pensjonsalder. Saken kom opp på Forskerforbundets landsråd, og Forskerforbundets hovedstyre gikk imot at Forskerforbundet skulle arbeide for en generell heving av aldersgrensen i staten.
* Bistått i saker om kritikkverdige forhold og bistått enkeltmedlemmer.
* Forskerforbundet ved OsloMet er med i en utvalgsgruppe som vurderer ordningen med arbeidsplaner. Dette arbeidet har pågått i hele 2018 men er ikke sluttført. Grunnen til at dette har tatt så lang tid er at det har vært små, korte møter og de tillitsvalgte har vært svært nøye med å få inn sine synspunkter i arbeidet. Det har blitt et omfattende dokument som kommer på høring i løpet av 2019.

**Forskning og utvikling** (punkt 4 i arbeidsprogrammet)

*Kvalitet i forsknings- og utviklingsarbeid*

Forskerforbundet ved OsloMet har fokus på tid til FoU og tid til meritterende vitenskapelig publisering for faglig ansatte. Tid til FoU har vært oppe under flere saker i IDF og i saker som har gått på enkeltpersoners rett til FoU-tid.

Forskerforbundet ved OsloMet har i 2018 gjort følgende:

* vært pådriver for å få til mer hensiktsmessige FOU systemer på enhetene slik at å drive FOU arbeid er mulig innenfor gitt ramme.
* Forskerforbundet ved OsloMet har jobbet for å styrke og bevare profesjonsfagene ved universitetet, gjennom arbeid i grupper og utvalg.
* Forskerforbundet ved OsloMet har jobbet for at det skal avsettes reell tid til FOU og at tiden er innenfor normalarbeidstid.
* Forskerforbundet ved OsloMet har påsett at gjeldede regelverk blir fulgt vedr. finansiering av FOU prosjekter og gir bistand ved behov.
* At oppdragsforskere og forskning på internasjonalt plan blir ivaretatt og gjeldene regelverk blir fulgt.

*Rekruttering*

Forskerforbundet ved OsloMet var representert på stand på introduksjonsdagen for nyansatte. Nyansatte har fått Forskerforbund-brosjyre og brev i posthyllen, og nye medlemmer har fått profileringsartikler som velkomstgave.

Forskerforbundet ved OsloMet har i 2018 gjort følgende:

* bistått nytilsatte medlemmer med opplysninger slik at de kan få et bedre utgangspunkt for forhandling ved ansettelse.

*Internasjonalisering*

Vi har i 2018 gjennomført ett OU-seminar. På seminaret i Dublin hadde møtte vi andre fagforeninger med sammenfallende profil. Forskerforbundet ved OsloMet har med dette fulgt opp det arbeidet som har funnet sted i de foregående år.

Forskerforbundet ved OsloMet har i 2018 gjort følgende:

* Vi har ikke hatt enkeltsaker vedr internasjonalisering i år, men bistår medlemmer slik at man kan få reise på utenlandsopphold/får forskningsfri/permisjon for denne type arbeid.

**Forskerforbundet ved OsloMets virkemidler** (punkt 6 i arbeidsprogrammet)

*Samarbeid*

Forskerforbundet ved OsloMet har samarbeidet med de andre tjenestemannsorganisasjonene i IDF-møtene og under lønnsforhandlinger slik det er vanlig. Organisasjonene møtes en halv time før hvert IDF-møte for å samordne våre innspill der det er ønskelig. I tillegg til IDF har Forskerforbundet ved OsloMet samarbeidet med ledelsen på ledersamlinger. Rektor innledet på vårt medlemsseminar i mai og snakket om Campus Romerike og foretaksmodell. Det har dessverre ikke blitt et samarbeid med rektor slik vi ville ønske, og slik vi ser det er demokratiet og demokratiske prosesser ved OsloMet forringet.

Vi har hatt møter med de andre forbundene innenfor UNIO om IDF-saker, lønnsforhandlinger og ressurser til tillitsvalgte. Samarbeidet innen UNIO er fortsatt i støpeformen, og venter på sin endelige løsning, men vi er godt i gang og veien blir litt til mens vi går. Vi har blant annet sendt et felles brev til UNIO, med ønske om bistand til å løse den vanskelige ressurssituasjonen våre tillitsvalgte er i.

*Bruk av Khrono og Forskerforum, utadrettet virksomhet*

* Forskerforbundet ved OsloMet er blitt sitert/ intervjuet ved flere anledninger i Khrono. Det har også vært saker i Klassekampen, Dagens Næringsliv og VG
* Forskerforbundet ved OsloMet ble intervjuet av NIBR i forbindelse med evalueringen av Fakultetsråd versus Fakultetsstyre
* Forskerforbundet ved OsloMet har gitt uttalelser i eksterne og interne høringer
* Forskerforbundet ved OsloMet er alltid synlig på de nyansattes dag og deler ut velkomstbrev til alle nyansatte.
* Forskerforbundet ved OsloMet bruker Facebook og vår nettside for å informere og referere til aktivitet i lokallaget.

*Medlemspleie*

Forskerforbundet ved OsloMet ønsker fortsatt flere arrangementer hvor alle medlemmene kan delta. I tillegg til medlemsmøtene og årsmøtemiddagen vil vi gjerne kunne invitere alle medlemmene med på en årlig tur. I 2018 arrangerte vi derfor et medlemsseminar på Color Line til Kiel. Vi hadde også tradisjonen tro medlemsmøte med påfølgende juletapas på Kjeller. Planen er å tilby denne typen aktivitet hvert år.

**Saker utenfor arbeidsprogrammet**

*Streikeberedskap*

Våren -18 ble et omfattende arbeid lagt ned i forbindelse med beredskap ved en eventuell streik. Det ble gjennomført kursing av sentrale tillitsvalgte, en rekke møter ble avholdt, streikelister ble forberedt mm. Forberedelsene til streik genererte en relativt stor arbeidsbelastning for hovedtillitsvalgt.

Vi var veldig nærme en streik, men partene kom til enighet på overtid hos Riksmeglingsmannen.

Sekretariatet/15.03.19

Vedlegg:

***Medlemsmøter (uten OU-støtte)***

|  |  |  |  |
| --- | --- | --- | --- |
| *Dato* | *Målgruppe* | *Tema* | *Sted* |
| 10.04 | Alle medlemmer | Lønnsstatistikk | OsloMet/Pilestredet |
| 15.05 | Alle medlemmer | Campus Romerike, foretaksmodell og Lov om statens ansatte | OsloMet/Pilestredet |
| 06.09 | Alle medlemmer | Lokale forhandlinger | OsloMet/Pilestredet |

***Seminar/medlemsmøter med støtte fra OU-midler***

|  |  |  |  |
| --- | --- | --- | --- |
| *Dato* | *Type* | *Tema* | *Sted* |
| 11.04-13.04 | Medlemsseminar | Aktuelle saker fra Forskerforbundet-sentralt, Lokale lønnsforhandlinger og rekruttering | Colorline - Kiel |
| 25.-29.11 | Seminar for klubbstyrer, styret, råd og utvalg og valgkomite | Medbestemmelse. Besøk hos sentrale fagforeningsrepresentanter (TUI). Besøk på DIT og Trinity College | Dublin |
| 06.12 | Juletapas/medlemsmøte | Sigurd Haga – varsling og profesjonsfag med utgangspunkt i sin bok | OsloMet, Kjeller |
| 13.12 | Styret og klubbstyrer | Lov om Statens ansatte | OsloMet, Pilestredet |

***Deltakelse på møter/konferanser/kurs/seminar arrangert av Forskerforbundet sentralt***

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 23-24/1 | Seminar | Sektorseminar for statlige og private høgskoler | Bø | Eldbjørg Schön  Erik Dahlgren |
| 6-7/2 | Konferanse | Tariffkonferanse | Lysaker | Eldbjørg Schön  Erik Dahlgren |
| 12-13/3 | Kurs | Modellverksted lønnsforhandlinger | Kristiansand | Eldbjørg Schön  Erik Dahlgren  Bennedichte C R Olsen |
| 14-15/2 | Kurs | Omstilling |  | Arve Angen |
| 28/2-2/3 | Kurs | Grunnopplæring i forhandlinger og tariffavtaler | Losby Gods | Ismail Hassan |
| 4-6/4 | Seminar | Erfarne tillitsvalgte | Brussel | Inger-Lise Neslein Eldbjørg Schön Erik Dahlgren |
| 16/4 | Kurs | Ny offentlig pensjonsordning | Oslo | Erik Dahlgren  Anne-Cat Wolden |
| 23-25/4 | Kurs | Grunnopplæring i lov- og avtaleverk i statlig sektor | Losby Gods | Bjørn Ervik |
| 3/5 | Konferanse | Lærerutdanningskonferansen |  | Eldbjørg Schön  Anne-Cat Wolden |
| 6-8/6 | Kurs | Grunnopplæring i forhandlinger og tariffavtaler | Losby Gods | Bjørn Ervik  Vilde Halvorsen |
| 12-15/6 | Kurs | «Bøllekurs» for universitetene | Sommarøy, Troms | Eldbjørg Schön  Erik Dahlgren |
| 19-20/6 | Kurs | Stressmestring | Bodø | Erik Dahlgren |
| 28/8 | Kurs | Administrativt lokallagsarbeid | Oslo | Ismail Hassan |
| 17-19/9 | Kurs | Grunnopplæring i lov- og avtaleverk i statlig sektor | Losby Gods | Ismail Hassan |
| 20-21/9 | Kurs | Presentasjonsteknikk og retorikk | Trondheim | Anne-Cat Wolden |
| 24/9 | Kurs | Bruk av sosiale medier i lokallagsarbeidet | Oslo | Arve Angen |
| 6-7/11 | Kurs | Å herske og beherske | Stavanger | Erik Dahlgren |
| 15-16/11 | Kurs | Konflikthåndtering |  | Bjørn Ervik  Arve Angen |
| 3-5/12 | Sektorseminar | Universitet/vit. høgskoler | København | Inger-Lise Neslein  Ismail Hassan  Eldbjørg Schön Erik Dahlgren |

***Deltakelse på andre møter/konferanser/seminar***

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 11/3 | OU-seminar |  | Oslo | Styret |
| 20-21/3 | Landsråd |  | Oslo | Eldbjørg Schön  Erik Dahlgren |
| 11-13/4 | OU-seminar |  | Kiel | Ismail Hassan Kirsten Klæbo  Eldbjørg Schön  Erik Dahlgren  Bjørn Ervik  Arve Angen  Vilde Halvorsen  Oddhild Bergsli |
| 11/9 | Styreseminar | Lok. forhandlinger og forhandlingsteknikk | Vaaghals | Styret |
| 4/10 | Styreseminar | Lønnsforhandlinger | Pilestredet | Styret |
| 16-17/10 | Representantskapsmøte |  | Gardermoen | Eldbjørg Schön Ismail Hassan Erik Dahlgren  Bennedichte C R Olsen  Anne-Cat Wolden |
| 13/11 | Seminar | Fagpolitisk seminar | Radisson Blu Plaza | Eldbjørg Schön Ismail Hassan Erik Dahlgren |
| 21/11 | Samling | VO-samling m/TV | OsloMet | Eldbjørg Schön  Erik Dahlgren |
| 26-29/11 | OU-seminar |  | Dublin | Styret  Kirsten Klæbo  Kyrre Andersen  Vilde Halvorsen  Marit Storhaug  Catrine Døscher  Oddhild Bergsli |
| 29-30/11 | Konferanse | UNIO-Konferansen 2018 | Sundvolden | Eldbjørg Schön |
| 7/12 | Medlemsmøte | Juletapas/medlemsmøte | Kjeller | Bjørn Ervik  Arve Angen  Eldbjørg Schön  Erik Dahlgren  Anne-Cat Wolden  Marit Storhaug  Oddhild Bergsli |
| 13/12 | Kurs | Lov om statens ansatte |  | Bjørn Ervik Erik Dahlgren  Arve Angen  Vilde Halvorsen  Bennedichte C R Olsen |